***Nawals hemmelighet – Incendies*** er en kanadisk dramafilm fra 2010, regissert av Denis Villeneuve. Filmen er basert på teaterstykket *Scorched*, skrevet av Wajdi Mouawad.

Filmen ble nominert til Oscar for beste fremmedspråklige film.

Handling
--------

Etter at moren Nawal, en arabisk innvandrer i Canada, dør møtes Jeanne og tvilling-broren Simon med en kanadisk notarius Jean Lebel, morens arbeidsgiver og venn av familien. Nawals testament krever at Jeanne og Simon sporer opp deres mystiske bror, hvis eksistens de tidligere ikke var klar over - samt faren deres, som de trodde var død. Jeanne godtar, men Simon er motvillig til å bli med på dette. En rekke tilbakeblikk avslører at Nawal kom fra en arabisk familie i et ikke-navngitt land i Midt-Østen, og at hun ble forelsket i Wahab, noe som resulterte i en graviditet. Familien hennes myrder kjæresten sin hennes, og dreper nesten Nawal som æresdrap, men bestemoren sparer livet hennes. Bestemoren tatoverer deretter baksiden av babyens hæl, og sender Nawals nyfødte barn på barnehjem.

Når Nawal studerer ved et universitet, bryter det ut en borgerkrig og krigsforbrytelser. Barnehjemmet som sønnen bor ved i Kfar Khout blir ødelagt av en muslimsk militant, Chamseddine, som gjør ham om til en barnesoldat. Nawal blir fengslet i Kfar Ryat, og voldtatt av torturist Abou Tareq - og hun føder tvillingene Jeanne og Simon. Etter å ha reist til morens hjemland, avdekker Jeanne gradvis denne fortiden, og overtaler Simon til å reise sammen med henne. De oppdager at broren deres heter Nihad, og de sporer opp Chamseddine.

Simon møter ham personlig, og det blir avslørt at Nihad ble tatt til fange, opplært som torturist, og deretter sendt til Kfar Ryat, hvor han tok navnet Abou Tareq - noe som gjorde ham til både halv-bror og biologisk far for Jeanne og Simon. I likhet med Nawal fikk også Nihad et nytt liv i Canada etter krigen. Ved en tilfeldighet møtte Nawal ham i Canada, fikk øye på tatoveringen hans, og kjente ham igjen. Sjokket over å oppdage sannheten, fikk Nawal til å lide et hjerneslag som førte til at hun døde.

Skuespillere
------------

* Lubna Azabal som Nawal Marwan
* Mélissa Désormeaux-Poulin som Jeanne Marwan
* Maxim Gaudette som Simon Marwan
* Rémy Girard som Jean Lebel
* Abdelghafour Elaaziz som Abou Talek / Nihad Harmanni
* Allen Altman som Notary Maddad
* Mohamed Majd som Chamseddine
* Nabil Sawalha som Fahim
* Baya Belal som Maika
* Bader Alami som Nicolas
* Karim Babin som Chamseddines vakt

Eksterne lenker
---------------

* Offisielt nettsted Rediger på Wikidata
* (en) *Nawals hemmelighet – Incendies* på Internet Movie Database Rediger på Wikidata

* (no) *Nawals hemmelighet – Incendies* hos Filmfront Rediger på Wikidata

* (sv) *Nawals hemmelighet – Incendies* i Svensk Filmdatabas Rediger på Wikidata

* (da) *Nawals hemmelighet – Incendies* i Danmark Nationale Filminstitut Rediger på Wikidata

* (en) *Nawals hemmelighet – Incendies* på AllMovie Rediger på Wikidata

* (fr) *Nawals hemmelighet – Incendies* på Allociné Rediger på Wikidata

* (nl) *Nawals hemmelighet – Incendies* på MovieMeter Rediger på Wikidata

* (en) *Nawals hemmelighet – Incendies* på Turner Classic Movies Rediger på Wikidata

* (en) *Nawals hemmelighet – Incendies* på Rotten Tomatoes Rediger på Wikidata

* (en) *Nawals hemmelighet – Incendies* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | Canadian Encyclopedia **·** VIAF **·** LCCN
 |